cyanic-selkie/wikianc huggingface dataset:
Dance of the Rainbow Serpent
Dance of the Rainbow Serpent הוא אלבום אוסף הרביעי של להקת סנטנה שבא במארז המכיל 3 CD. האלבום הופץ לחנויות ב-1995 וזכה למכירות חלשות יחסית.
רשימת השירים
דיסק 1
דיסק 2
דיסק 3
אדיר איום ונורא
"אדיר איום ונורא" הוא פיוט המושר בקרב קהילות חסידות רבות במוצאי שבת. וכרבים מפיוטי מוצאי שבת אף הוא עוסק בבקשה לה' שיגאל את עמו.
מקור הפיוט
הפיוט נזכר לראשונה במחזור ויטרי, מחברו של הפיוט לא ידוע. הפיוט מסודר לפי אקרוסטיכון אלפבית, ואחרי כל שתי שורות מובא קטע מפסוק שמתחיל בשם ה'.
יש מקומות שנהגו לכפול את הבית האחרון בפיוט ועל כך כתוב בספר אמיץ יוסף:
ניגון פעם ביער הלכתי
ניגון פעם ביער הלכתי הוא ניגון שנזכר כבר במאה ה-17, ומובא במקומות שונים בגרסאות שונות, בחלק מהגרסאות ניתן לראות כי הוא בנוי על השיר אדיר איום ונורא:
קבוצת SK
קבוצת SK (בהאנגול: SK그룹, 에스케이그룹, באנגלית: SK Group) היא הקונצרן השלישי בגודלו בדרום קוריאה. הקבוצה מורכבת מכ-95 חברות בת והן כולן חולקות את שם המותג SK, ואת אותה תרבות ניהולית, שאף זכתה לשם "תרבות הניהול של SK". עד לשנת 1997 שם הקבוצה היה סאן-קיי-הונג (בהאנגול: 선경그룹, בהנג'ה: 鮮京그룹, בכתב לטיני: Sunkyong).
קבוצת SK מעסיקה יותר מ-70 אלף עובדים אשר מועסקים בכ-113 משרדים מסביב לעולם. עיקר עסקיה של SK הם בהחזקה בחברות מתחום האנרגיה, נפט, וכימיה. אך היא מחזיקה גם בחברת SK טלקום, אשר פועלת בתחומי הטלפוניה, אינטרנט, בנייה, שיווק ומשלוחים.
במרץ 2010 הקבוצה רכשה ומיזגה לתוכה את חברת הייניקס העוסקת בייצור מוליכים למחצה השנייה בגודלה בעולם.
SK telecom
SK טלקום (בהאנגול: SK텔레콤, או 에스케이텔레콤) היא חברה דרום קוריאנית שהוקמה בשנת 1984 ועוסקת בתקשורת אלחוטית ותפעולה. החברה היא חלק מקונצרן SK הענקי.
נכון לשנת 2008, SK טלקום היא ספקית ציוד האלחוטי הגדולה ביותר בדרום קוריאה עם נתח של יותר מ-50% מכלל השוק.
SK תקשורת
SK תקשורת (בהאנגול: SK커뮤니케이션즈 או: 에스케이커뮤니케이션즈) היא חברת טכנולוגיה דרום קוריאנית אשר מחזיקה ומפעילה את פורטל האינטרנט הפופולרי "נייט" (באנגלית: Nate). החברה מציעה גישה לאינטרנט, ושירותי טלקומוניקציה למקומות מגורים ולעסקים. SK תקשורת נוסדה בשנת 1999 בשם "לייקוס קוריאה" (באנגלית: Lycos Korea) והיא הוחזקה בחלקים שווים על ידי חברת לייקוס האמריקאית וחברת מירה הדורם קוריאנית. החברה נמכרה בשנת 2002 ל-SK טלקום ושמה שונה ל-SK תקשורת.
בשנת 2003 SK תקשורת רכשה את אתר הרשת החברתית "cyworld".
הייניקס
הייניקס SK (לשעבר: הייניקס סמיקונדקטורס בע"מ) היא ספקית מוליכים למחצה לזכרונות DRAM ויצרנית שבבי הזיכרון השנייה וחברת המוליכים למחצה השישית בגודלה בעולם. החל משנת 2012, לאחר ש-SK טלקום הפכה למחזיקת המניות העיקרית בחברה, הייניקס הפכה לחלק מהקבוצה גם כן. במסגרת זאת שונה שם החברה ל״SK Hynix".
וונדר גירל
וונדר גירל (באנגלית: Wonder Girl, "ילדת הפלא") היא דמות בדיונית של גיבורת-על המופיעה בחוברות הקומיקס ביקום DC של DC קומיקס. הדמות המקורית הייתה גרסה צעירה יותר של וונדר וומן, והיא הופיעה לראשונה בחוברת Wonder Woman #23 ממאי 1947 ונוצרה על ידי הכותב רוברט קניגר. שתי הדמויות שבאו בעקבותיה היו ממשיכות דרכה של וונדר וומן, והיו חברות בגלגוליה השונים של קבוצת הטיטאנים הצעירים.
וונדר גירל היא האלטר אגו אותו חלקו שלוש דמויות - הנסיכה דיאנה, דונה טרוי וקאסי סנדמארק. דמותה של דונה טרוי מדורגת במקום ה-93 ברשימת גיבורי-העל הגדולים, לפי אתר IGN.
וונדר גירל של תור הזהב
אף על פי שבתחילה לא נודעה בזהות וונדר גירל, וונדר וומן הופיעה בגרסה צעירה כחלק מסיפור המקור שלה בהופעתה הראשונה בתור הזהב של הקומיקס. הנסיכה דיאנה בגיל העשרה הופיעה בסיפור צדדי של החוברת Wonder Woman #23 ממאי 1947. הכינוי 'וונדר גירל' הופיע בשכתוב מחודש שנעשה לדמות בתור הכסף בכתיבתו של רוברט קניגר. נקבע כי היא נולדה עוד לפני שהאמזונות התיישבו באי פרדייז.
וונדר גירל של תור הכסף
בעקבות הסערה שעורר פרסום ספרו של פרדריק ורתהם "פיתוי התמימים", אשר קרא להטלת צנזורה על שוק הקומיקס, חברת DC קומיקס ביקשה לשרטט את דמותה של וונדר וומן בדרך שלא תרמז על לסביות. אחותה הצעירה של וונדר וומן, דונה טרוי, הוצגה לראשונה כוונדר גירל בחוברת The Brave and the Bold #60 מיולי 1965, כחברה בקבוצת גיבורי-העל הצעירים "הטיטאנים הצעירים". חבריה כללו את רובין (דיק גרייסון), קיד פלאש ואקוולאד, שותפיהם הצעירים של באטמן, פלאש ואקוומן, בהתאמה. הכותב מארב וולפמן והמאייר גיל קיין יצרו לדמותה סיפור מקור, שבו נקבע כי היא יתומה שאינה ילידת האמזונות, שניצלה בידי וונדר וומן מבניין דירות שעלה באש. וונדר וומן לא מצאה את הוריה או את משפחתה, ולכן לקחה אותה איתה לאי פרדייז, שם ניתנו לצעירה כוחות-על. היתומה הצעירה עטתה על עצמה תלבושת גוף בצבעי אדום, פיזרה את שיערה ונטלה את הזהות וונדר גירל, כשזהותה הסודית היא דונה טרוי. טרוי נשארה עם חברי הטיטאנים הצעירים עד לביטולו של הכותר בחוברת מספר 43 (פברואר 1973). הסדרה הורצה מחדש החל מחוברת מספר 44 בנובמבר 1976, עד שבוטלה בשנית בחוברת מספר 53 (פברואר 1978). דונה טרוי והאחרים - שכבר לא היו צעירים - הלכו איש איש לדרכם.
בעקבות אירועי המשבר בעולמות האינסופיים, סיפור מקורה של הדמות שוכתב מחדש פעם נוספת. היא הוצגה מחדש בתחילתו של הכרך השני לסדרת וונדר וומן כתושבת תמיסקירה (אי פרדייז לשעבר). מתברר כי היא ניצלה מאש בידי ריאה, חברת טיטני המיתולוגיה, וכי היא חלק מתריסר יתומים שגודלו בידי הטיטאנים כמושיעיהם לעתיד. לאותם "זרעי הטיטנים" ניתנו כוחות-על ונקראו על שם ערים יווניות קדומות. טרוי נקראה לעזור לריאה במלחמתם נגד ספרטה, אחת מהתריסר אשר נדחפה לכדי שיגעון ורצחה את שאר היתומים כדי לאסוף את כוחם ולהשמיד את טיטני המיתולוגיה. לאחר מכן, טרוי משנה את זהותה לטרויה, משנה את תלבושתה, ומקבלת מתנות מיסטיות מטיטני המיתולוגיה.
לאחר האתחול המחודש של יקום DC, דונה טרוי נראית כבתה של מנהיגת מרד האמזונות נגד מלכתם, דיאנה פרינס/וונדר וומן. היא נראתה בתלבושת דומה לזו של וונדר וומן, מוכתרת כמלכת תמיסקירה. במהלך אירועי שכתוב הכותרים "לידה מחדש", היא הצטרפה לקבוצת הטיטאנים של וולי וסט כדי למצוא את מקור שינוי המולטי-יקום.
וונדר גירל של העידן המודרני
וונדר גירל השלישית, קאסי סנדמארק, היא בתם של הארכאולוגית הלנה סנדמארק ושל אבי האלים זאוס. בעקבות קרב בין וונדר וומן לבין כפילו של דומסדיי, קאסי הגיעה לעזרתה לאחר שיצרה לעצמה תלבושת והשתמשה בממצאי קסם כדי להעניק לה כוחות-על (ביניהם הסנדלים של הרמס וכפפת השריון של אטלס). בהמשך, קאסי ביקשה מזאוס להעניק לה כוחות-על אמיתיים. היא הצטרפה לקבוצות העל "צדק צעיר" והטיטאנים הצעירים.
לאחר אירועי המשבר האינסופי, האלים האולימפיים עזבו את יקום DC, וזאוס הפשיט את קאסי מכוחותיה. אולם, היא קיבלה בחזרה את כוחותיה על ידי ארס, לאחר שהבטיחה לו את שירותיה. קאסי סנדמארק מופיעה לאחר האתחול המחודש של יקום DC בחוברות הטיטאנים הצעירים.
The Very Best of Santana
The Very Best of Santana הוא אלבום אוסף מאת להקת סנטנה שהופץ לשווקים ב-1996 ולא הצליח מסחרית.
באנו לתקן
באנו לתקן הוא אלבום האולפן השני של צמד ההיפ הופ הישראלי שרק וצוקוש. האלבום יצא לאור ב-17 בדצמבר 2020 דרך תאקט רקורדס ו-NMC.
ריקרדו קלאפיורי
ריקרדו קלאפיורי (באיטלקית: Riccardo Calafiori; נולד ב-19 במאי 2002 ברומא שבאיטליה) הוא כדורגלן איטלקי המשחק בעמדת המגן השמאלי בקבוצת פ.צ. בזל מליגת העל השווייצרית.
קריירת מועדונים
קלאפיורי גדל במחלקת הנוער של רומא. ב-1 באוגוסט 2020 ערך את הופעת הבכורה שלו בקבוצה הבוגרת של המועדון, בניצחון 3-1 על יובנטוס במסגרת המחזור ה-38 בסרייה א' לעונת 2019/2020. בסך הכל ערך עשר הופעות ליגה במדי המועדון.
ב-14 בינואר 2022 הושאל קלאפיורי עד לתום עונת 2021/2022 לגנואה מהסרייה א'. ב-17 בינואר ערך את הופעת הבכורה שלו במועדון, בהפסד 6-0 לפיורנטינה במסגרת המחזור ה-22 בליגה. בסך הכל ערך שלוש הופעות ליגה במהלך תקופת ההשאלה.
ב-30 באוגוסט 2022 חתם קלאפיורי על חוזה לשלוש שנים בפ.צ. בזל מליגת העל השווייצרית.
ישראל באירוויזיון 2020
ישראל תכננה להשתתף באירוויזיון 2020, שנועד להתקיים באולם אהוי רוטרדם בעיר רוטרדם שבהולנד, אך עקב מגפת הקורונה אירוויזיון 2020 בוטל.
ישראל שובצה לחצי הגמר ה-1 שהיה אמור להיערך ב-12 במאי 2020. זו הייתה צריכה להיות ההשתתפות ה-43 של ישראל בתחרות הזמר של האירוויזיון. התוכנית "הכוכב הבא" בחרה בפעם השישית והאחרונה את עדן אלנה להיות נציגת ישראל באירוויזיון, השיר "Feker Libi" שהייתה צריכה לבצע אלנה באירוויזיון נבחר לאחר שזכה במקום הראשון בתחרות "השיר הבא לאירוויזיון" ששודרה ב-כאן 11 ב-3 במרץ 2020.
בחירת המבצע
המבצע נבחר על ידי תוכנית המציאות הכוכב הבא לאירוויזיון 2020 שהופקה על ידי טדי יזמות והפקות ושודרה בקשת 12. הזוכה בתחרות זו ייצג את ישראל באירוויזיון 2020.
התחרות כללה שלושים-ושבעה משדרים, שהחלו ב-20 בנובמבר 2019 והסתיימו ב-4 בפברואר 2020. את התחרות הנחו רותם סלע ואסי עזר ופאנל השופטים הורכב מאסף אמדורסקי, קרן פלס, סטטיק ובן-אל תבורי, שירי מימון ואיתי לוי. לכל שופט היו שמונה אחוזים בהצבעה.
שלב האודישנים
שלב האודישנים שודר מ-20 בנובמבר 2019 עד ל-18 בדצמבר 2019. 52 מתמודדים עברו לשלב הבא לאחר שקיבלו לפחות 70% מהקולות, בעוד ש-8 מתמודדים שלא קיבלו מספיק קולות כדי לעבור לשלב הבא ניצלו מהדחה על ידי המנחים.
בין המתמודדים היו אוהד שרגאי, שהשתתף בעונה השמינית של כוכב נולד, חבר להקת עילי בוטנר וילדי החוץ ויוצר השיר "Home", עדן אלנה, שהשתתפה בעונה השלישית של אקס פקטור ישראל וזכתה במקום הראשון, ההרכב מועדון הקצב של אביהו פנחסוב, לואי עלי שהשתתף בעונה הרביעית של אייל גולן קורא לך, המלחינה דנה לפידות, מורן אהרוני, משתתפת העונה הרביעית של כוכב נולד, שגיא טרבלסי משתתף העונה השישית של כוכב נולד, הקומיקאי ניקי גולדשטיין שהשתתף בקדם-אירוויזיון 2013, ליהי טולדנו, בתו של נציג ישראל באירוויזיון 1982 אבי טולדנו, הזמרת שירה גבריאלוב, דניאל בן-חיים, משתתף העונה החמישית של כוכב נולד, הצמד קייט ואור, שהתפרקו וכל אחת מהן הופיעה בנפרד (אור אף השתתפה גם בעונה הראשונה של The Voice ישראל), יהודה גברה, שהשתתף בקדם-אירוויזיון 2013, להקת שמונים ומשהו עם הסולן ליאון רוזנברג, להקת התבלינים, הזמרת ליאורה יצחק, לידור בן עטיה שהשתתפה בתוכנית מציאות אייל גולן קורא לך, הזמר ברק ביטון, הדיג'יי לידור סאילו, רותם אדרי טוכנר זמרת הליווי של איתי לוי, עדן זהר סיון בתה של מסקי שיברו, מיכאל צידון שהשתתף באייל גולן קורא לך, יהל יעיש שהשתתף באקס פקטור, לינוי אקלה שהשתתפה בעונה העשירית של כוכב נולד, יוסי אשר שהשתתף בעונה התשיעית של כוכב נולד, ציון חורי שהשתתף בעונה התשיעית של כוכב נולד, הזמר רם נעים, הזמרת והרקדנית גאלה בראון, דקלה מלכה זמרת הליווי של רותם כהן.
איציק שמלי, הזמר, הודיע מאוחר יותר שפרש מהתחרות.
בנוסף, הופיעה הזמרת שפיטה כמתמודדת בשם בדוי, אך למעשה זו הייתה הופעת אורח. דבר זה קרה שוב בשלב המבחן הגורלי.
שלב המבחן הגורלי
שלב המבחן הגורלי שודר ב-21, 25, 28 ו-29 בדצמבר 2019. בשלב זה, צומצמו המתמודדים שעברו את האודישן הראשוני מ-60 ל-20 מתמודדים.
בשלב הראשון על כל מתמודד היה לקבל מינימום שלושה כחולים מהשופטים על מנת שיוכל לעבור לשלב השני. אלו שקיבלו פחות משלושה כחולים הודחו אוטומטית. מתמודד שקיבל חמישה כחולים, נכנס אוטומטית לנבחרת – "20 הגדולים".
בשלב השני השופטים בחרו, מבין אלו שעברו את השלב הראשון, את מי מהמתמודדים להציל מהדחה ולהכניס לנבחרת – "20 הגדולים".
שלב הדו-קרב הראשון
בשלב הראשון, מכל דו-קרב, המתמודד עם הציון הגבוה יותר עבר לשלב הבא. בנוסף ניתן לכל אחת מהשופטות פלס ומימון, אפשרות להציל מתמודד אחד מהדחה בסיום כל דו-קרב, מתוך 10 המודחים, בעזרת כפתור "הצלה".
בשלב השני, בסוף כל הדו-קרבות השופטים הצילו מהדחה 4 מתוך 8 המתמודדים שלא עברו את השלב הראשון. בדו-קרב זה צומצמה הנבחרת ל-16 מתמודדים.
שלב הדו-קרב השני
הדו-קרב השני שודר ב-11 וב-13 בינואר 2020 והורכב משני שלבים:
בשלב הראשון, מכל דו-קרב, המתמודד עם הציון הגבוה יותר עבר לשלב הבא.
בשלב השני, בסוף כל הדו-קרבות השופטים הצילו מהדחה 5 מתוך 8 המתמודדים שלא עברו את השלב הראשון. בדו-קרב זה צומצמה הנבחרת ל-13 מתמודדים.
שלב הכיסא החם הראשון
שלב הכיסא החם הראשון שודר ב-16 וב-18 בינואר 2020.
כל המתמודדים הופיעו, בסוף השלב המתמודד עם הציון הנמוך ביותר הודח. בשלב זה צומצמה הנבחרת ל-12 מתמודדים.
שלב הדו-קרב השלישי
הדו-קרב השלישי שודר ב-19 וב-20 בינואר 2020. בשלב זה השופט איתי לוי הגריל מתמודד וכל מתמודד שהוגרל בחר מול איזה מתמודד אחר להתמודד מולו בדו-קרב.
בשלב הראשון, מכל דו-קרב, המתמודד עם הציון הגבוה יותר עבר לשלב הבא.
בשלב השני, בסוף כל הדו-קרבות השופטים הצילו מהדחה 5 מתוך 6 מתמודדים שהועמדו להדחה.
השופט לוי לא היה נוכח בשידור, כיוון שהייתה לו הופעה שתואמה מראש, לצורך השלמת פאנל השופטים הוזמנה הזמרת מירי מסיקה. בנוסף במהלך המשדר הראשון של שלב זה, הופיעה מסיקה עם שירה "כמה כמה".
שלב הכיסא החם השני
שלב הכיסא החם השני שודר ב-23 וב-25 בינואר 2020.
בשלב הראשון, הופיע עידן רייכל עם כל המתמודדים שחולקו לשתי קבוצות, בסוף השלב המתמודד עם הציון הנמוך ביותר בכל קבוצה הועמד להדחה.
השופטים פלס ולוי לא היו נוכחים בשידור, לצורך השלמת פאנל השופטים הוזמנו מירי מסיקה והראל סקעת.
במשדר השני שרו כל המתמודדים יחד עם רייכל את "שבט אחים ואחיות". בנוסף, לקראת סוף המשדר, הופיע רייכל עם שירו "כתוב מלמעלה".
שלב הדו-קרב הרביעי
שלב הדו-קרב הרביעי שודר ב-26 וב-27 בינואר 2020.
בשלב הראשון, מכל דו-קרב, המתמודד עם הציון הגבוה יותר עבר לשלב הבא.
בשלב השני, בסוף כל הדו-קרבים השופטים הצילו מהדחה 4 מתוך 5 מתמודדים שהועמדו להדחה.
לקראת סוף המשדר הראשון הופיע קובי מרימי עם שירו "לא לבד".
שלב רבע הגמר
שלב רבע הגמר שודר ב-30 בינואר 2020.
בשלב הראשון, מכל תלת-קרב, שני המתמודדים עם הציון הגבוה יותר עברו לשלב הבא.
בשלב השני, השופטים הצילו מהדחה 2 מתמודדים מתוך שלושת המועמדים להדחה.
שלב חצי הגמר
בשלב חצי הגמר חולקו המתמודדים לשתי קבוצות.
בסיבוב הראשון, מכל דו-קרב, המתמודד עם הציון הגבוה יותר עבר לסיבוב השני. אחד מתוך שני המועמדים להדחה, ניצל מהדחה על ידי השופטים ועבר לסיבוב השני.
בסיבוב השני, השופטים מסרו את הצבעתם על ידי מתן 8, 10 ו-12 נקודות לכל מתמודד והצבעת הקהל לשלושת המתמודדים התחלקה מ-60 נקודות. שני המתמודדים עם מספר הנקודות הגבוה ביותר עברו לשלב הגמר.
חצי הגמר הראשון
חצי הגמר הראשון שודר ב-1 בפברואר 2020. בפתיחת הערב שרו כל ארבעת המתמודדים את "The Edge of Glory".
חצי הגמר השני
חצי הגמר השני שודר ב-2 בפברואר 2020. בפתיחת הערב שרו כל ארבעת המתמודדים את "Come Together".
שלב הגמר
שלב הגמר שודר ב-4 בפברואר 2020 ובסיומו נבחרה נציגת ישראל לאירוויזיון 2020.
ב-3 בפברואר שודר משדר מיוחד לבחירת השיר לגמר ולאחר סיומו של המשדר נפתחה הצבעה מוקדמת, שהסתיימה עם תחילת משדר הגמר והיא שתקללה יחד (10%) עם הניקוד הסופי לבחירת הזוכה של התחרות. במשדר זה, השופטים בחרו במורן אהרוני להפקת סינגל וקליפ חדש במימון של טדי יזמות והפקות.
סיבוב ראשון
בסיבוב הראשון, מכל דו-קרב, המתמודד עם הציון הגבוה ביותר עבר לשלב הבא של התחרות. בשלב זה לכל שופט הייתה אפשרות להעניק 3% מההצבעה.
בתום הסיבוב הראשון הצופים הצילו מהדחה את אחד מתוך שני המתמודדים על ידי הצבעה ביישומונים Mako וכאן.
בפתיחת הערב שרו כל ארבעת המתמודדים את "Hall of Fame". בנוסף, הופיעה נועה קירל עם השיר "פאוץ'".
סיבוב שני
בסיבוב השני התמודדו שלושת המבצעים הנותרים מול השופטים והקהל. במהלך כל הופעה הקולות הועברו רק על ידי הצופים באמצעות אפליקציית mako וכאן הרשמית, ללא ציונים המופיעים על המסך. לאחר ההופעה האחרונה, כל שופט מסר את הצבעתו על ידי מתן 8, 10 ו-12 נקודות לשלושת המתמודדים הנותרים; 8 נקודות לאהוב עליהם פחות ו-12 נקודות לאהוב עליהם יותר. בנוסף, ארבע קבוצות שופטים התבקשו להצביע באותה שיטה. ההצבעה התחלקה בצורה שווה בין הקהל והצופים 50% לכל אחד, סך כל הנקודות שניתנו לשופטים לחלק בין שלושת המבצעים הוא 300 וכך גם לקהל הצופים.
בנוסף, הופיעו השופטים מימון ולוי במאשאפ ("ויטני" / "קירות" / "השקט שנשאר" / "שתישרף האהבה" / "אהבה קטנה" / "פתאום אהבה"). מאוחר יותר, הופיעו השופטים סטטיק ותבורי עם השיר "".
בחירת השיר
השיר נבחר באמצעות התחרות "השיר הבא לאירוויזיון", שהפיקה טדי יזמות והפקות בניהולו של יואב צפיר ושודרה בכאן 11 ב-3 במרץ 2020. את המשדר הנחתה לוסי איוב. התחרות כללה 4 שירים שאותם ביצעה עדן אלנה, המנצחת בתחרות "הכוכב הבא" ומתוכו נקודות השיפוט, הוועדה המקצועית והצופים בחרו את השיר לאירוויזיון "Feker Libi".
רקע
ב-12 בינואר 2020 פרסם התאגיד קול קורא להגשת שירים לתחרות על ידי אמנים ויוצרים הרשומים באקו"ם עד לתאריך ה-11 בפברואר 2020. בין כותבי השירים, שהוגשו לתאגיד היו דורון מדלי עם עידן רייכל, סתיו בגר עם נתן גושן, דולב רם ופן חזות עם אבי אוחיון, דודי בר דוד עם מורן דוד, דנה לפידות, קרן פלס, נוי פדלון, חננאל אדרי, עילי בוטנר עם אורן יעקבי, קובי מרימי, ענבר ויצמן עם הנרי וזהר ברזילי (אח של נטע ברזילי). ב-12 וב-13 בפברואר 2020 ישבה ועדה שבחרה ארבעה שירים, שיבוצעו במשדר לבחירת השיר מתוך 248 השירים שהוגשו לתאגיד.
הוועדה לבחירת ארבעת השירים למשדר, מנתה שישה חברים, שהם 50% גברים ו-50% נשים, כאשר ארבעה מתוכם נבחרו על ידי תאגיד השידור ושניים נוספים שייצגו את "טדי הפקות". מטעם תאגיד השידור ישבו בוועדה טל ארגמן, יובל גנור, סמדר שפר ורועי דלמדיגו – כולם עובדי חטיבת הרדיו של התאגיד. את "טדי הפקות" ייצגו טמירה ירדני וסיון יאנג. גנור ודלמדיגו שימשו בעבר כחברי ועדה יחד עם ירדני וצפיר גם בשנים קודמות (2018 ו-2019).
ב-13 בפברואר 2020 נחשפו שמות ארבעת השירים שנבחרו, ב-21 בפברואר 2020 הוגרל סדר השירים להופעה וב-27 בפברואר 2020 נחשפו השירים במשדר מיוחד בכאן גימל ובסיומו החלה ההצבעה בישומון כאן.
שלב הניקוד
ניקוד השירים בוצע על ידי:
באירוויזיון
ישראל הייתה אמרה להשתתף בחצי-הגמר הראשון של התחרות, אך עקב מגפת הקורונה, בוטלה התחרות ב-18 במרץ 2020. לאחר הודעת איגוד השידור האירופי על ביטול התחרות, הביעה עדן אלנה את אכזבתה בתוכנית "סוכן תרבות" של "כאן 11" עם קובי מידן ולוסי אהריש. אחרי ביטול התחרות, נבחרה אלנה לייצג את ישראל באירוויזיון 2021 עם השיר Set Me Free.
טרם בוטלה התחרות, נחשפו פרשני האירוויזיון של כאן 11, גאולה אבן-סער ואסף ליברמן.
סבטלנה טיכאנובסקאיה
סבטלנה גאורגייבנה טיכאנובסקאיה (בבלארוסית: Святлана Ціханоўская, סביאטלנה ציכאנואוסקאיה; ברוסית: Светла́на Гео́ргиевна Тихано́вская; נולדה ב-11 בספטמבר 1982, מיקשביץ', נפת לונינץ, מחוז ברסט, בלארוס הסובייטית) היא פוליטיקאית בלארוסית, שהייתה מועמדת לנשיאות בלארוס בבחירות 2020.
שנים מוקדמות
בשנת 2000 סיימה סבטלנה פיליפצ'וק את בית הספר התיכון מספר 2 במיקשביץ' בהצטיינות. לאחר שעזבה את בית הספר למדה בפקולטה הפילולוגית של האוניברסיטה הפדגוגית הממלכתית של מוזיר, אותה סיימה עם תואר בשפות זרות (אנגלית, גרמנית). בנוסף, סבטלנה עבדה בתור מורה וגם בתור עקרת בית.
קריירה
לאחר סיום הלימודים התגוררה בעיר הומל. היא עבדה כמתרגמת מאנגלית בארגונים שונים, כולל ארגון הצדקה של צ'רנוביל לייף ליין לסיוע לקורבנות אסון צ'רנוביל (אירלנד).
פעילות פוליטית
ב-15 במאי 2020, לאחר שוועדת הבחירות סירבה לרשום את בעלה סרגיי טיכאנובסקי כמועמד, סבטלנה הגישה מסמכים להירשם כמועמדת לנשיאות. ב-20 במאי 2020 סבטלנה טיכאנובסקאיה נרשמה רשמית. בעלה, סרגיי, מונה לראש מטה הבחירות שלה.
ב-30 ביולי 2020 נערכה עצרת רשמית של המועמדת לנשיאות רפובליקת בלארוס סבטלנה טיכאנובסקאיה בפארק ידידות העמים בעיר מינסק, בו התכנסו כ-63,000 איש, שהפך לעצרת הגדולה בתולדות בלארוס מאז 1991. לאחר הבחירות שנערכו ב-9 באוגוסט ועדת הבחירות של בלארוס פרסמה כי לאחר ספירה חלקית של הקולות לוקשנקו הביס אותה עם למעלה מ-80% מהקולות, בעוד האופוזיציה טענה שהבחירות לא היו הוגנות והתוצאות זויפו, מה שהוביל להפגנות גדולות במדינה. טיכאנובסקאיה פנתה לוועדת הבחירות להגיש תלונה על זיוף הבחירות, שם עוכבה למשך כמה שעות והקשר עימה ניתק.
ב-11 באוגוסט נודע כי היא ברחה מהמדינה לליטא השכנה, לשם שלחה את ילדיה עוד במהלך קמפיין הבחירות למען ביטחונם. טיכאנובסקאיה פרסמה סרטון ובו רמזה כי ברחה אמרה "ילדים הם הדבר הכי חשוב שיש לנו בחיים... אני יודעת שרבים יבינו אותי, רבים ישפטו אותי, ורבים יתחילו לשנוא אותי... אבל חלילה שמישהו יעמוד בבחירה שהייתה לי". בהמשך אותו היום פורסם סרטון נוסף שלה, אשר צולם ככל הנראה בהוראת הקג"ב הבלרוסי, ובו היא נראית מקריאה הודעה הקוראת לאופוזיציה לעצור את ההפגנות. שני הסרטונים, בהם נראית טיכאנובסקאיה מפוחדת ומאוימת, דווקא הגבירו את הזעם הציבורי ברחוב הבלרוסי.
ב-17 באוגוסט פרסמה טיכאנובסקאיה סרטון נוסף ובו קראה להמשך ההפגנות. היא הבטיחה כי אם תמונה לנשיאה, היא תוציא את המדינה לבחירות חופשיות והבטיחה לאנשי כוחות הביטחון מחילה אם יסרבו לנקוט אלימות כלפי המפגינים.
מעיין הקשת
מעיין הקשת (בערבית: عِين القُوس) הוא מעיין שכבה הסמוך לנווה צוף בהרי בנימין. מי המעיין נובעים ממערה חצובה בסלע, וזורמים לבריכה דרך שוקת גדולה. ליד הבריכה הגדולה יש עוד בריכה נמוכה שמתאימה לרחצת ילדים. בשנת 2015 בנה נוער מהנווה צוף עוד בריכה גדולה צפונית מזרחית לשתי הבריכות. סביב המעיין צומחים שיחי פטל ועצי דולב מזרחי.
ב-2009 שיפצו בני נוער מנווה צוף את המעיין ומאז הוא מתוחזק על ידם. ליד המעיין הוקמה סככת צל והוצבו ספסלים ושולחנות פיקניק. בפרסומים של המועצה האזורית מטה בנימין המעיין נקרא "מעיין מאיר" או "עין מאיר" על שם מייסד היישוב, מאיר סגל.
מאז 2009 הפך למוקד סכסוך בין תושבי דיר ניזאם ונבי סאלח לתושבי נווה צוף. לטענת תושבי הכפרים במשך מאות שנים הם עשו שימוש במי המעיין. האתר אף מוזכר בדיווחים של מבקרים שהגיעו לאזור בתקופת המנדט הבריטי, שתארו אותו כמקום קדוש למוסלמים, המוקדש לקדושה ריא (סית' ריא). מנגד טוענים תושבי היישוב שהמעיין לא היה בשימוש עד שהם שיפצו אותו.
בכל יום שישי מקיימים הפלסטינים ביחד עם פעילי שמאל הפגנות במקום. ב-17 בנובמבר 2012 במהלך ההפגנה השבועית נורה בגבו מאש חיה מתפרע בשם רושדי תמימי ומת כעבור יומיים. ב-19 ביולי 2013 נפצעה דוברת "בצלם" ברגלה מכדור גומי, בשעה שתיעדה את ההפגנה השבועית. במאי 2020 במהלך ניסיון לפיגוע דריסה נורה למוות מחבל פלסטיני בן 39.
The Ultimate Collection (אלבום אוסף של סנטנה)
רשימת השירים
דיסק 1 דיסק 2 דיסק 3
חטיבת עציון גבר
חטיבת עציון גבר (חטיבה 550) הייתה חטיבה שריון תחת פיקודה של עוצבת אדום בפיקוד הדרום של צה"ל.
היא נקראת על שם עציון גבר, שבסיס החטיבה שכן באזור הקרוב אליו. בשנת 1982 הקים אל"ם יעקב שדה (שאשא) את החטיבה על בסיס גדוד טנקי שרמן שהיו בגזרת אילת ופלוגה שהייתה בעין יהב. בסיס החטיבה היה במחנה המצודה באילת.
החטיבה כללה 3 גדודי מג"ח 6 - גדוד 8511, גדוד 7017, וגדוד 7013, כמו כן, בחטיבה היו פלוגת סיור, פלוגת נ"ט, פלוגת הנדסה ופלוגת חימוש קדמית.
ב-1991 פורקה החטיבה.
UDF 2457
UDF 2457 הוא כוכב מסוג ננס אדום הנמצא בשדה האולטרה-עמוק של האבל. מרחקו הוא כ-59,000 שנות אור (כ-18 קילופארסק) מכדור הארץ. הוא בוער בבהירות נראית עמומה מאוד של 25.
קוטר גלקסיית שביל החלב הוא כ-100,000 שנות אור, והשמש נמצאת במרחק של כ-25,000 שנות אור מהמרכז הגלקטי. הננס האדום UDF 2457 עשוי להיות אחד הכוכבים הרחוקים ביותר המוכרים בתוך המרכז הגלקטי של שביל החלב. ייתכן כי הוא נמצא בצבירי כוכבים (כגון M54 ו-NGC 2419) וזרמי כוכבים הממוקמים רחוק יותר בהילת הספירה הגלקטית.
The Great Cyndi Lauper
The Great Cyndi Lauper (בעברית: סינדי לאופר הגדולה) הוא אלבום אוסף מאת זמרת הפופ האמריקאית סינדי לאופר. הוא מכיל את כל הלהיטים הגדולים שלה ושירים אחרים נוספים. האלבום יצא בסמוך לצאת אלבום האוסף The Essential Cyndi Lauper.
איגוד תעשיית ההקלטות האוסטרלי העניק לשיר את תואר הזהב, על מכירות של למעלה מ-35,000 עותקים במדינה.
גביע אסיה בכדורגל עד גיל 20
גביע אסיה בכדורגל עד גיל 20, נקרא גם גביע אסיה לנוער בכדורגל של AFC (באנגלית: AFC U-20 Asian Cup), הוא תחרות הכדורגל המרכזית לנבחרות נוער שחברות בקונפדרציית הכדורגל של אסיה (AFC). מנצחת הטורניר מוכתרת לאלופת אסיה לנוער בכדורגל וזוכה בכרטיס העפלה לגביע העולם בכדורגל עד גיל 20.
היסטוריה
בתחילת דרכו של הטורניר הוא נערך כל שנה החל מטורניר 1959 שנערך בפדרציית מלאיה, ועד לטורניר 1980 שנערך בתאילנד. בין השנים 1959–2006 נקרא הטורניר גביע אסיה לנוער, בין השנים 2008–2020 נקרא הטורניר גביע אסיה בכדורגל עד גיל 19, והחל מ-2020 נקרא גביע אסיה בכדורגל עד גיל 20.
נבחרת קוריאה הדרומית זכתה בטורניר הראשון, ובנוסף היא המצליחה ביותר במסגרת זו ובעלת מספר הזכיות הגבוה ביותר עם 12 זכיות. נבחרת מיאנמר (לשעבר בורמה) זכתה שבע פעמים. ונבחרת הנוער של ישראל השתתפה בטורנירים שנערכו בשנים 1964–1972, זכתה שש פעמים בטורניר, סיימה פעם אחת במקום השלישי ופעם אחת במקום הרביעי. בטורניר שנערך ב-1970 במנילה הפסידה ישראל ברבע הגמר לנבחרת בורמה 0–1, במשחק שהיה מלווה בשערוריית שיפוט. אף על פי שנבחרת ישראל שיחקה רק בתשעה טורנירים, נכון ל-2023 היא עדיין ממוקמת במקום השלישי במספר הזכיות בטורניר לאחר נבחרות דרום קוריאה, ומיאנמר. בנוסף, ממוקמת ישראל במקום התשיעי מבחינת מספר הנקודות שצברה בטורנירים, מתוך 41 מדינות שהשתתפו ומשתתפות בגביע אסיה לנוער. במהלך הטורנירים השונים השתתפו גם שופטי כדורגל ישראלים כגון אברהם קליין. ישראל, שהשתייכה אומנם מבחינה גאוגרפית לאסיה, הוצאה בלחץ מדינות ערב מה-AFC בשנות ה-70, והצטרפה בהמשך לקונפדרציית הכדורגל של אירופה (אופ"א).
פוליטיקה
גביע אסיה לאומות עמד במקרים רבים בצל התערבות פוליטית. ישראל שהייתה חברת הקונפדרציה מעצם שיוכה הגאוגרפי ליבשת אסיה, השתתפה בטורנירים במהלך שנות השישים של המאה ה-20 וראשית שנות השבעים. בשל לחץ פוליטי שהפעילו מדינות ערב באמצעות נציגיהם בפדרציית הספורט האסייתית הורחקה ישראל בהדרגה מהטורניר. בשלהי 1972 קיבלה קונפדרציית הספורט של אסיה החלטה, במסגרתה יכולה המדינה המארחת את הטורניר להזמין אליו נבחרות בהתאם לשיקול דעתה. ההחלטה נודעה כ"תיקון הבורמזי". ב-1973, בהתאם "לתיקון הבורמזי", סרבה איראן להזמין את ישראל לטורניר שנערך בטהרן. ישראל, שהייתה האלופה המכהנת, סרבה להעביר את הגביע לאיראן, וזה הועבר בסופו של עניין על חשבון קונפדרציית הספורט האסייאתית. הנבחרת לא הוזמנה גם לטורניר ב-1974, וב-1975, הורחקה ישראל רשמית מהטורניר. ב-1976 נעשה ניסיון להחזיר את נבחרת הנוער לטורניר, אך הוא נדחה פה אחד על ידי קונפדרציית הספורט של אסיה. בהמשך הצטרפה ישראל לקונפדרציית הספורט של אירופה.
ב-1977 בהתאם "לתיקון הבורמזי" סרבה איראן להזמין לטורניר שנערך בטהרן את נבחרת ירדן, נבחרת צפון קוריאה ונבחרת ברוניי. הפדרציה האסיאתית אישרה את ההחלטה, וכך גם פיפ"א, אך נשיא פיפ"א ז'ואאו האבלנז' מתח ביקורת על הנושא וקרא לפדרציה האסיאתית לשנות את התקנון.
ב-1980 עתיד היה טורניר להיערך בסין. ממשלת סין העמידה קשיים במתן אשרות כניסה למדינה, לנבחרת קוריאה הדרומית ועל כן החליטה פדרציית הספורט האסייתית לבטל את הטורניר.
מגפת הקורונה
ב-2020 עתיד היה הטורניר להיערך באוזבקיסטן, אך בשל מגפת הקורונה הוא בוטל ונערך ב-2023.
פאן פאן לה טוליפ (סרט, 2003)
פאן פאן לה טוליפ (בצרפתית: Fanfan la Tulipe) הוא סרט הרפתקאות קומי צרפתי משנת 2003 בבימויו של ז'ראר קראזק ובכיכובם של ונסן פרז ופנלופה קרוז. הסרט הוקרן מחוץ לתחרות בפסטיבל קאן 2003. זוהי גרסה מחודשת של הסרט Fanfan la Tulipe משנת 1952.
התסריט נכתב על ידי לוק בסון והסרט היה מועמד לפרס הקהל של האקדמיה האירופית לקולנוע לשחקן הטוב ביותר (לונסן פרז), ולפרס הקהל של האקדמיה האירופית לקולנוע לשחקנית הטובה ביותר (לפנלופה קרוז).
הימים הם ימי מלכותו של לואי ה-15 ופאן פאן לה-טוליפ, לוחם חרב ומאהב מדופלם, נסחף להילחם בצבא המלך בעקבות הבטחותיה של אדליין הנאווה שאחת מבנות המלך תתחתן עימו.
הסרט הופץ ב-DVD בישראל ב-12 ביולי 2004.
עלילה
ב חי באושר פאן פאן, פלייבוי צעיר ויפה תואר אשר מקדיש את חייו לבילויים. בשל נבואתה של אלדיין, צוענייה יפהפייה שצופה לפאן פאן תהילה, קריירה צבאית מזהירה ונישואין ללא פחות מאשר נסיכת צרפת בכבודה ובעצמה - פאן פאן מחליט להתגייס לצבא לואי ה-15.
פאן פאן עושה הכל כדי להגשים את נבואתה של אדליין ואחרי שהקים מהומות בצבא הוא יוצא לכבוש את לבה של בת המלך. לואי ה-16 עצמו טרוד בתככים פנימיים ופאן פאן נחשד כמרגל לאחר שנתפס פורץ אל חדרי הנסיכה.
גביע הזהב 1991
גביע הזהב של CONCACAF 1991 נערך בין 28 ביוני ל-7 ביולי 1991 בארצות הברית, והיה הטורניר הראשון של גביע הזהב, והמהדורה ה-11 של אליפות צפון אמריקה בכדורגל. התחרות נוהלה על ידי CONCACAF, הגוף המנהל של הכדורגל הצפון-אמריקני. הפעם האחרונה בה התנהלה אליפות צפון אמריקה הייתה בשנת 1971, ומאז ועד לטורניר גביע הזהב, הנבחרת שסיימה ראשונה בבית ההעפלה לטורניר המונדיאל החזיקה בתואר אלופת צפון אמריקה.
הנבחרת המארחת,, הפכה בתום התחרות לנבחרת הראשונה שזוכה בגביע הזהב, לאחר שגברה במשחק הגמר על בדו-קרב פנדלים שהסתיים בתוצאה 4–3, לאחר 0–0 בתום ההארכה.
כוכבי אגר
כוכבי אגר (בהונגרית: Egri Csillagok) הוא רומן היסטורי מאת הסופר ההונגרי גזה גארדוני. הוא יצא לאור לראשונה בשנת 1899 והוא אחד הרומנים הפופולריים והמוכרים ביותר בהונגריה.
רקע כללי
הסיפור מתרחש במחצית הראשונה של המאה ה-16 ומתפרש על פני תקופה של כ-25 שנה. האירועים ההיסטוריים המרכזיים שמטופלים בו הם הכיבוש ללא שפיכות דמים של העיר בודה ב-1541, מקום מושבם של המלכים ההונגרים, ובשנת 1552 המצור הטורקי על העיר אגר (עיר בצפון הונגריה) אירוע שמהווה את הנושא המרכזי ברומן. הסיפור מתייחס גם לכמה נושאים היסטוריים אחרים כמו השפעת הרפורמציה הפרוטסטנטית, המחלוקת בין ההונגרים וקיסר הקיסרות הרומית הקדושה, כמו גם נושאים רבים נוספים כמו רחמים, אהבה זוגיות, אמון ואמת.
רוב דמויות הספר הן דמויות היסטוריות, בעיקר הגיבור גרגיי בורנמיסה (Bornemissza Gergely) עצמו, אם כי רובן עברו רומנטיזציה חזקה על פי כוונות המחבר. סיפור חייו של גרגיי ברומן הומצא כמעט במלואו, למעט תפקידו כקצין במהלך המצור על אגר. אווה צצאי, אהבתו של גריי ואשתו מאוחר יותר, היא בדיונית; הצגתה ברומן מבוססת על "האישה האידיאלית" של גארדוני.
תקציר עלילה
הרומן מורכב מחמישה חלקים המספרים את חייו של גרגיי בורנמיסה מגיל שמונה ועד שנת 1552, כשהוא בתחילת שנות השלושים לחייו.
1. גרגיי הוא יתום למחצה ובנה של אישה ענייה, בעוד שאווה צצאי היא בתו של בעל אדמות. הם בכל זאת חברים למשחק. תוך כדי משחק ביער, שני הילדים נלכדים על ידי טורקי בשם ג'ומורדז'אק ונאלצים להצטרף למסע שבויים. בשל ערמומיותו של גרגיי הקטן, שני הילדים מסוגלים להימלט ובהמשך גם לשחרר את האסירים האחרים. אמו של גרגיי מתה בפשיטה של הטורקים, אך הילד הקטן מאומץ כבן אומנה על ידי האציל העשיר באלינט טרק, וזוכה לחינוך טוב.
2. מספר שנים מאוחר יותר, גרגיי חווה את נפילת בודה בידי הטורקים באמצעות הונאה ואביו המאמץ באלינט טרק מובל משם כאסיר. גרגיי פוגש שוב את אווה, שהפכה לילדה צעירה ויפה.
4. בשנת 1552, כוח של כ-200,000 טורקים מתקרב לעיר הקטנה אגר, שמצודתה מוגנת רק על ידי 2000 חיילים. אישטוואן דובו, קפטן המצודה, קורא לכוחות הקיסר לעזרה, אך איש אינו מגיע. גרגיי מצטרף לכוחות המתכוננים ללחימה באגר, תוך שהוא עוזב את אווה בביתם עם בנם הקטן. זמן קצר לאחר עזיבתו, מגיע זר וחוטף את הילד הקטן. אווה מבינה שהזר כנראה היה הטורקי ג'ומורדז'אק. היא מבינה שחייב להיות קשר למצור על אגר ולכן מתחפשת לגבר ומנסה להיכנס לטירה הנצורה.
5. למרות שהכוחות הטורקים תוקפים בכוח גדול, ההונגרים באגר מסוגלים להתגונן. החומות החזקות של מבצר אגר והמורל הגבוה של מגיניה מאפשרים למבצר לעמוד בפני חמש תקיפות גדולות וירי תותחים רצוף - כמעט 12,000 כדורי תותח נוחתים בתוך המבצר עד סיום המצור. בכושר המצאה מאין כמוהו, בורנמיסה ממציא רימונים פרימיטיביים, אך קטלניים ופצצות בגודל חבית לשימוש נגד התוקפים, כמו גם גלגל טחנת מים ארוז באבק שריפה שהוא מגלגל לשורות העות'מאנים. סוף סוף אווה מגיעה לאגר. אף שהעות'מאנים תוקפים שוב ושוב, המצודה עומדת איתן, כשגם נשות אגר מצטרפות לקרב. לבסוף, הכוחות העות'מאנים נסוגים. בנם הקטן של גרגיי ואווה מוחלף בנער טורקי שנלכד והמשפחה סוף סוף מתאחדת מחדש.
סרטים, טלוויזיה או עיבודי תיאטרון
הרומן הותאם לקולנוע פעמיים:
המוסד מת מצחוק (סרט קצר, 2022)
המוסד מת מצחוק (באנגלית: A Brush With Death) הוא סרט קומדיה קצר ישראלי בשפה האנגלית משנת 2022, בבימויה של יובל סול בוקר, בהפקת אריאל לביא. התסריט נכתב על ידי יובל סול בוקר ואלון כרמי והמוזיקה הולחנה על ידי המלחינה ההוליוודית שרון פרבר, שהייתה מועמדת לפרס אמי. בסרט שיחקו צחי הלוי, גילי איצקוביץ', מור סרוסי ואריק זילברמן.
הסרט זכה ב-22 פרסים, כשרובם בארצות הברית והוקרן בתיאטרון הסיני בהוליווד במסגרת הפסטיבלים גולדן סטייט וסיליקון ביץ, פסטיבל "Rocks" בברייטון שהוא חלק מקבוצת הפסטיבלים הזכאים להגשת מועמדות לפרסי הקולנוע הבריטי העצמאי, ופסטיבל הסרטים של לי שטרסברג בניו יורק.
תקציר העלילה
אורי, סוכן מוסד ישראלי, הולך ללוויה ומגלה שהלך ללוויה של עצמו. הוא מנסה בכל דרך לחזור לחיים ולאשתו רונית, אך תפנית מפתיעה מצידה פוגעת בתוכניתו.
סייבורג (קומיקס)
סייבורג (באנגלית: Cyborg) הוא דמות משנה בדיונית של גיבור-על קיבורג המופיעה בחוברות הקומיקס ביקום DC של DC קומיקס. הדמות הופיעה לראשונה בחוברת DC Comics Presents #26 מאוקטובר 1980 ונוצרה על ידי הכותב מארב וולפמן והמאייר ג'ורג' פרז. הדמות הייתה ידועה כחברה בקבוצת "הטיטאנים הצעירים", אולם החל באתחול המחודש שנעשה ליקום DC, הדמות היא חברה מייסדת של ליגת הצדק.
סייבורג הוא האלטר אגו של ויקטור סטון, בנם של צמד מדענים שהחליטו להשתמש בו כשפן ניסויים לפרויקטים לשדרוג כוחות ואינטליגנציה. אולם, בעוד רמת האינטליגנציה שלו גדלה, הוא מתחיל לתעב את הוריו על מה שעשו לו. בהשפעתו הרעה של חבר לספסל הלימודים, ויקטור מסתבך עם החוק, מפגר בלימודיו ואף משתתף בתגרת רחוב. למרות הכל, הוא מנסה לנהל שגרת חיים נורמטיבית ככל שאפשר, ובסופו של דבר מסרב להצעת חברו להשתתף בפעולת טרור.
כאשר ויקטור מבקר את הוריו במעבדות סטאר, ניסוי במסע בין-ממדי יוצא מכלל שליטה כאשר מפלצת מגיחה מהצד האחר והורגת את אמו. המפלצת תוקפת את ויקטור ומשחיתה את גופו בצורה אנושה בטרם אביו מבריח אותה חזרה לממד שלה. כדי להציל את חיי בנו, אביו מצייד אותו בתותבים נסיוניים אותם עיצב בעצמו. ויקטור נחרד לגלות שמרבית גופו ופניו מכוסים בגפיים מתכתיות ובשתלים מלאכותיים. חרף רצונו ההתחלתי למות, הוא מסתגל אט אט לחייו בעזרת פיזיותרפיסטית שמלמדת אותו לשלוט בשתלים שבו ביתר קלות. עם שיחרורו מבית החולים, ויקטור מגלה שחייו הופכים לקשים מנשוא עקב מראהו החדש. חברו לספסל הלימודים מנסה להשתמש בו כנשק במתקפת טרור על האו"ם, אך ויקטור מוצא לעצמו מטרה חדשה בחיים כאשר הוא בוחר להשתמש בנשק שעטה על עצמו לצורך עצירת חברו. הוא מצטרף לקבוצת הטיטאנים הצעירים, שם הוא מוצא חברים המסתכלים אל מעבר למראהו החיצוני המעוות.
אריה שיף
אריה שיף (נולד ב-1950) הוא פעיל חברתי ישראלי תושב ערד, שהתפרסם לאחר שירה למוות בפורץ לרכבו.
ביוגרפיה
אריה שיף נולד בשנת 1950, בן לניצולי השואה ששרדו את גטו טרזיינשטט שבצ'כיה. בין השנים 1967–1970 שירת בצה"ל בחיל השריון והשתחרר בדרגת סמל ראשון. בשנת 1973 חזר לשירות צבאי בחיל האוויר עד שחרורו בשנת 1990 בדרגת רב-סרן.
בשנת 2009 בנה (בסיוע של חברים מהמגזר הבדואי וחתנו), אוהל בדואי מפואר בחצר ביתו שבערד, עבור שבילנים - צעירים אשר חוצים את "שביל ישראל" ומחפשים מקום להתרעננות – עד היום עברו במאהל מעל 10,000 מטיילים. בשנת 2020 השתלב בלימודי מורה דרך.
אריה שיף נשוי ללאה, הוא אב ל־4 ילדים.
פרשת אריה שיף
פרשת אריה שיף התרחשה בלילה של 28 בנובמבר 2020, במהלכו ירה שיף ברעולי פנים והרג את מוחמד אל-אטראש, עבריין רכוש מהפזורה הבדואית שפרץ לרכבו יחד עם שניים נוספים. מעצרו של שיף עורר דיון וסערה ציבורית סביב הצורך בהגנה עצמית, אל מול אוזלת היד של משטרת ישראל בפשיעה בדרום הארץ. ביולי 2021 הרשיע בית המשפט המחוזי בבאר שבע את שיף, במסגרת עסקת טיעון, בהמתה בקלות דעת.
הריגת הפורץ
על פי כתב האישום, במוצאי שבת - הלילה שבין 28 ו-29 בנובמבר 2020, בשל שיפוצים אותם ערכו בביתם, ישן שיף עם אשתו בקראוון שחנה מאחורי רכבו בסמוך לביתם שבערד. לקראת חצות, למשמע רחשים התעוררו השניים וזיהו שלושה רעולי פנים מנסים לגנוב את רכבם. שיף שיצא עם נשקו האישי - אותו הוא מחזיק ברישיון מאז שירותו הצבאי – קרא מספר קריאות "עצרו", ירה לעבר הרכב ופגע פגיעה קטלנית בראשו של מוחמד אל-אטראש בעוד שני חברי החוליה האחרים נמלטים. מיד לאחר מכן התקשר שיף למשטרת ישראל לדווח על האירוע וביקש סיוע רפואי ומשטרתי באומרו "מהר, יריתי בבן אדם יריתי בבן אדם באוטו". עם הגעת השוטרים למקום נמצא אל-אטראש בחיים והועבר לטיפול רפואי בבית החולים סורוקה בבאר שבע. שיף עוכב לחקירה במשטרת ערד בחשד להמתה, אך לאחר שנאספו ראיות ממצלמת האבטחה שבביתו, שונה החשד לרצח. מהרגע בו יצא שיף מהקראוון ועד הרגע בו ירה בפורץ מנשקו האישי עברו 9 שניות.
במהלך החקירה הגיעה הידיעה כי אל-אטראש נהרג מפצעי הירי ושיף ביקש ואמר קדיש על בנו המנוח עופר ועל אל-אטראש בו ירה ירייה קטלנית שהביאה למותו.
לאחר סיום החקירה נלקח שיף לבצע שחזור, בסיומו הועבר אל בית המעצר שבכלא באר שבע, שם שהה שבעה ימים ונאסר עליו לחזור לביתו עד הגשת כתב האישום. ב־12 בינואר הגישה הפרקליטות את כתב האישום באשמת המתה בקלות דעת – עבירה שהעונש המרבי שלה הוא 12 שנות מאסר.
הדיון הציבורי לאחר האירוע
פרשת שיף הציתה סערה ציבורית בסוגיית הגנה עצמית אל מול אוזלת היד של משטרת ישראל בפשיעה בדרום ישראל. פוליטיקאים טענו לחפות הנאשם הרבה לפני שהחל הדיון הראשון בבית המשפט, בהם: חה"כ עמיחי שיקלי, השר אמיר אוחנה השרה איילת שקד, חה"כ בצלאל סמוטריץ' ועוד.
הסברה הרווחת לחפותו של שיף במרחב הציבורי התמקדה בטענה כי "באזור בו חי שיף אין שלטון חוק ועל כן הגיוני שיגן על עצמו ועל משפחתו" וזאת בנוסף לשאלה המרכזית שנידונה: "האם אריה שיף הוא רוצח או גיבור?"
השר לביטחון הפנים, אמיר אוחנה, יצא בפוסט בפייסבוק נגד משטרת ישראל ונגד הפרקליטות תוך שימוש בסעיף 34 לחוק העונשין – הגנה עצמית. חה"כ סמוטריץ' יצא באמירה כי "הסיפור של אריה שיף הוא הסיפור של כולנו" וחלק מתושבי ערד העניקו לשיף חיבוק ויצאו להפגנות תמיכה "כולנו אריה שיף". אזרחים רבים הגדירו את שיף כקורבן של המציאות בדרום וטענו כי נכון להעניק לו תעודת הוקרה על פני כתב אישום.
מנגד, הגדירו אזרחים אחרים את שיף אדם קר מזג שלקח חיים של אדם שכל חטאו היה עבריינות רכוש שנגרמה בשל המציאות העגומה אותה חיים הבדואים בדרום. פרופ' מרדכי קרמניצר מחה על העונש הקל מדי, לטעמו, שקיבל שיף. בפברואר 2020 הוקם קמפיין מימון המונים "עוצרים את הטירוף! לא מפקירים את אריה שיף" שהשיג 1,207,441 ש"ח.
פסק הדין במשפטו של שיף
ביולי 2021 הרשיע בית המשפט המחוזי בבאר שבע את שיף במסגרת הסדר טיעון בהמתה בקלות דעת עם סייג לקרבה לבית מגורים, על פי התיקון לחוק העונשין. על אף שהפרקליטות ביקשה להטיל על שיף עונש של 4–6 שנות מאסר, קבעה השופטת רויטל יפה כץ בנובמבר 2021 עונש של תשעה חודשי עבודות שירות ופיצוי עונשי של 10,000 ש"ח למשפחת ההרוג . לאחר מתן גזר הדין אמר שיף: "שמח שזה נגמר, עצוב על הטרגדיה" . במהלך קביעת גזר הדין התאסף בין כותלי בית המשפט ציבור שביקש לתמוך בשיף בהם: ח"כ איתמר בן גביר, שמעון טובול סגן ראש העיר באר שבע ואזרחים נוספים.
מדבריה של השופטת רויטל יפה-כ"ץ: "הנאשם נגרר לאירוע שלא יזם ולא תכנן, דבר שנעשה דווקא על ידי המנוח ושותפיו; הנאשם עמד לבדו, בשעת לילה מאוחרת, מול המנוח ושותפיו – כולם רעולי פנים, שדי בחזותם כדי להטיל אימה ופחד; המנוח ושותפיו נתפסו "על חם" על ידי הנאשם כשהם מבצעים עבירה פלילית שכוונה כלפי רכושו, והחשש שמא יפגעו בו וברעייתו, כדי שיתאפשר להם לממש כוונתם לגנוב את רכבו - היה סביר; ומעל לכל, כל האירוע נמשך שניות מעטות, כאשר בדיעבד ניתן לנתח כל צעד או כל תנועת יד שעשה הנאשם, אך לא הרי מי שנתון בנסיבות של תחושת סכנה ומצוקה, כהרי מי שבוחן דברים בחכמה שלאחר המעשה, באווירה השקטה יחסית של אולם בית המשפט".
התנצלותו של שיף
בצאתו ממעצר אמר שיף "אני רוצה להביע את צערי העמוק על זה שלקחתי חיים לבן אדם ללא כוונה וללא התכוונות". "אמרתי קדיש לעילוי נשמתו של המנוח ולעילוי נשמתו של הבן שלי שנהרג לפני 24 שנה. צר לי מאוד על האירוע הטרגי שהסתיים בצורה טרגית. אין לי מה להוסיף חוץ מזה שאת העונש שלי כנראה קיבלתי וכל החיים אצטרך לחיות עם זה שהרגתי אדם בלי כוונה".
תביעת נזיקין
בינואר 2022 הגישו אלמנתו ושמונת ילדיו של ההרוג, מוחמד אל-אטראש, תביעת נזיקין נגד שיף, ובה דרשו פיצוי בסך 4.3 מיליון ש"ח על הנזק שנגרם להם בהריגתו.
עונת 2023/2024 בפרמייר ליג
עונת 2023/2024 בפרמייר ליג היא העונה ה-32 בפרמייר ליג, והעונה ה-125 של הכדורגל האנגלי בסך הכל. העונה החלה ב-11 באוגוסט 2023 וצפויה להסתיים ב-19 במאי 2024.
קבוצות
20 קבוצות משתתפות בעונה זו בפרמייר ליג, 17 מתוכן המשיכו בליגה מהעונה הקודמת, ו-3 קבוצות נוספות העפילו מהפוטבול ליג צ'מפיונשיפ: ברנלי, שחזרה לפריימרליג לאחר היעדרות של שנה, שפילד יונייטד שחזרה לפרמייר ליג לאחר היעדרות של שנתיים ולוטון טאון, שהעפילה לפרמייר ליג בפעם הראשונה בתולדותיה, וחזרה לליגה הבכירה לראשונה מאז 1992. ברנלי ושפילד יונייטד העפילו ישירות לאחר שסיימו במקומות הראשון והשני בהתאמה ולוטון טאון העפילה מהמקום השלישי הודות לניצחון על קובנטרי סיטי בגמר פלייאוף העלייה. הן החליפו את סאות'המפטון, לידס יונייטד ולסטר סיטי שירדו לצ'מפיונשיפ בסיום עונת 2022/2023.
טבלת הליגה
מעודכן ל-14 באוגוסט 2023
שערים
מעודכן ל-13 באוגוסט 2023
שערים נקיים
מעודכן ל-12 באוגוסט 2023
הוועדה המיוחדת לעניין הקרן לאזרחי ישראל
הוועדה המיוחדת לעניין הקרן לאזרחי ישראל (נקראה בעבר: הוועדה המיוחדת לפיקוח על הקרן לניהול הכנסות המדינה מהיטל על רווחי גז ונפט) היא ועדה שהוקמה בכנסת העשרים ושלוש, בשנת 2020, ומטרתה לפקח על הקרן לאזרחי ישראל ולאשר לאן יופנו התמלוגים שגובה המדינה מהגז.
מכרות המלך שלמה (סרט, 1986)
מכרות המלך שלמה (באנגלית: King Solomon's Mines) הוא סרט פנטזיה והרפתקאות מונפש אוסטרלי לכל המשפחה משנת 1986, המבוסס על רומן הרפתקאות בעל אותו שם הנכתב על ידי הנרי ריידר הגרד. הסרט נכתב על ידי ג'ואל קיין והופק על ידי טים ברוק-האנט, כאשר הפקת הסרט נעשתה באולפני ההנפשה ברבנק.
הסרט הופץ להקרנה ביתית ברחבי העולם ודובב לשפות שונות. הסרט הופץ לראשונה באוסטרליה בשנת 1986. בישראל הסרט הופץ לראשונה בדיבוב לעברית בשנת 1997. אורך הסרט הוא כ-50 דקות, ושפת המקור שלו היא אנגלית (הסרט דובב לשפות נוספות, ביניהן עברית ופולנית).
תקציר העלילה
הסרט מספר על שלושה בריטים, אלן קווטרמן, הנרי קורטיס וג'ון גוד, היוצאים למסע באפריקה כדי למצוא את המכרות האגדיים של המלך שלמה. במהלך המסע הבריטים פוגשים שבט אבוד ומכשפה מרושעת שמוכנה להשיג את האוצר בכל מחיר. הסרט הוא הגרסה הכי נאמנה לסיפור המקורי.
מדבבים בעברית
במאי הדיבוב בעברית היה מיכה אוזין סליאן ומפיקי הדיבוב היו עוזי פוקס, סאלי אמיגה וענבר שטגר עזרא.
אקינקונמי אמו
אקינקונמי איובמי אמו (באנגלית: Akinkunmi Ayobami Amoo; נולד ב-7 ביוני 2002 באיבדאן שבניגריה) הוא כדורגלן ניגרי המשחק בעמדת קשר הכנף בקבוצת פ.צ. קופנהגן מליגת העל הדנית.
המארבי
אמו נולד באיבדאן שבניגריה, והחל לשחק באקדמיית ברייטוויל, לפני שעבר ללאגוס והחל לשחק במחלקת הנוער של סידוס FC.
ב-8 ביוני 2020, לאחר יום הולדתו ה-18, חתם אמו על חוזה לארבע עונות בהמארבי מליגת העל השוודית. ב-13 בספטמבר הוא ערך את הופעת הבכורה שלו במועדון, כשנכנס כמחליף בדקה ה-65 בניצחון בתיקו 2-2 נגד הלסינגבורג במסגרת המחזור ה-20 בליגה לעונת. ב-12 בנובמבר הוא הבקיע את שערי הבכורה שלו במועדון, צמד שערים בניצחון 0–5 על גוטה במסגרת הסיבוב השני של הגביע השוודי לעונת. בסך הכל ערך אמו שש הופעות ליגה בעונת, וזכה עם המארבי בגביע השוודי לעונת , כשהוא עורך שבע הופעות ומבקיע ארבעה שערים.
ב-17 באפריל 2021 הבקיע אמו את שער הבכורה שלו בליגת העל השוודית, בניצחון 0–2 על מיאלבי במסגרת המחזור השני לעונת. בעונה זו, בעקבות עזיבה של אלכסנדר קצ'אניקליץ' אמו התברג בהרכב הפותח של המועדון.
בסך הכל ערך 35 הופעות ליגה במועדון, בהן הבקיע תשעה שערים.
פ.צ. קופנהגן
ב-31 בינואר 2022 חתם אמו על חוזה לחמש עונות בפ.צ. קופנהגן מליגת העל הדנית.
קרייריה בינלאומית
אקינקונמי אמו זומן לנבחרת ניגריה הצעירה. במסגרת זו הוא השתתף באליפות אפריקה והאליפות העולם עד גיל 19.
ג'יימס הולמס (קצין)
ג'יימס מייקל "מייק" הולמס (באנגלית: James Michael "Mike" Holmes, נולד 12 באפריל 1957) הוא קצין בדימוס בדרגת גנרל, בתפקידו האחרון שירת כמפקד פיקוד הקרב (ACC) בחיל האוויר של ארצות הברית.
ביוגרפיה
הולמס גדל בנוקסוויל שבטנסי. ב-1981 סיים לימודי תואר ראשון בהנדסת אלקטרוניקה מאוניברסיטת טנסי ולאחר הלימודים התגייס לחיל האוויר של ארצות הברית. עבר קורס טיס, שירת כמדריך טיסה וטייס F-15 איגל והוצב בין השאר ביפן ובגרמניה.
במרץ 2017 קודם לדרגת גנרל ומונה למפקד פיקוד הקרב של חיל האוויר. הוא שירת בתפקיד עד פרישתו באוגוסט 2020.
במהלך שירותו צבר מעל 4,000 שעות טיסה על מטוסי T-38 טאלון, ססנה T-37 טוויט, T-1A ג'ייהוקס ו-F-15 איגל. מתוכם מעל 500 שעות מבצעיות.
לאחר פרישתו משמש יועץ בכיר בחברת The Roosevelt Group.
הולמס בעל תואר שני בהיסטוריה מאוניברסיטת אלבמה, תואר שני באסטרטגיית לוחמה אווירית מאוניברסיטת חיל האוויר ותואר שני בלימודי ביטחון לאומי ממכללת המלחמה של הצי.
The Best of Santana
The Best of Santana הוא אלבום אוסף מאת להקת סנטנה. האלבום דורג במקום ה-82 במצעד הבילבורד 200 של שנת 1998.
ארנסט פון אופן
ארנסט פרידריך אוטו פון אופן (בגרמנית: Ernst Friedrich Otto von Oven; 3 בפברואר 1859 – 21 במאי 1945) היה גנרל גרמני אשר פיקד על יחידות צבא שונות במלחמת העולם הראשונה.
תחילת דרכו
אופן נולד ב-3 בפברואר 1859 במחוז הם בממלכת פרוסיה. כיום באזור מחוז ארנסברג במדינת נורדריין-וסטפאליה. ב-1878 התגייס כצוער לצבא הקיסרות הגרמנית והוצב ברגימנט הרגלים ה-91 (אולדנבורג). ב-14 בפברואר 1880 הועלה לדרגת לויטננט ולאחר שלמד באקדמיה הצבאית הפרוסית הועלה לדרגת אובר-לויטננט והוצב במטה הכללי. ב-1893 הועלה לדרגת האופטמן. ב-1903 מונה למפקד גדוד ברגימנט הרגלים ה-8 (התורינגי), ובהמשך הועלה לדרגת אוברסט-לויטננט והוצב ברגימנט הרגלים ה-27 (המגדבורגי ה-2 - לואי פרדיננד, נסיך פרוסיה). ב-7 באוגוסט 1908 הועלה לדרגת אוברסט ומונה למפקד רגימנט הרגלים ה-38 (שלזיה - גנרל-פלדמרשל גראף מולטקה).
מלחמת העולם הראשונה
ב-2 באוגוסט 1914 עם פרוץ מלחמת העולם הראשונה, מונה למפקד הדיוויזיה ה-21. הדיוויזיה שלו נכללה במסגרת הקורפוס ה-18 אשר היה חלק מהארמייה הרביעית בפיקוד אלברכט, דוכס וירטמברג. הוא השתתף בכיבוש לוקסמבורג, בפלישה הגרמנית לבלגיה ובפלישה לצרפת. ב-27 בינואר 1915 הוא הועלה לדרגת גנרל לוטננט. ב-1916 הוא השתתף בקרב ורדן ובקרב על הסום, ובתחילת 1917 מונה למפקד הקורפוס ה-21 והועבר לחזית המזרחית. הוא השתתף בבלימת מתקפת אגם נארוץ' ולאחר מכן הוחזר לחזית המערבית. הקורפוס שלו לחם בקרבות במסגרת פלגת הארמייה A ופלגת הארמייה B. הוא נפצע במהלך מתקפת מז-ארגון, אולם המשיך לפקד על הקורפוס ועל כך עוטר ב-25 באוקטובר 1918 בעיטור הפור לה מריט.
אחריתו
לאחר שביתת הנשק בנובמבר, הוא הוביל את חייליו חזרה לגרמניה והצטרף לרייכסווהר. ב-1919 הוא מונה לראש אגף המבצעים והוביל את חיילי הרייכסווהר שהשתתפו בכיבוש הרפובליקה הסובייטית הבווארית. ב-23 ביוני של אותה שנה הוא מונה למפקד הקורפוס ה-2 והוצב בגבול עם פולין. עם המעבר לצבא של 200,000 איש, אשר נכפה על גרמניה לאחר המלחמה, ב-30 בספטמבר פורק הקורפוס ה-2. אופן ויתר על תפקידיו ופרש מהצבא, ובתמורה דרש וקיבל דרגה של גנרל חיל הרגלים. הוא נפטר ב-21 במאי 1945 בעיר גוסלאר בגיל 86.
ברייקינג במשחקים האולימפיים
ברייקינג יופיע לראשונה כספורט אולימפי באולימפיאדת פריז שתיערך בשנת 2024 בפריז שבצרפת.. הוועד האולימפי הבין-לאומי אישר את צירופו של הענף לתוכנית התחרויות של המשחקים האולימפיים כחלק מרפורמת 2020 של הוועד במטרה לייצר עניין ולהביא קהל צעיר וחדש למשחקים.
יהודה עמית
הרב יהודה שרגא עמית (נולד בי"ח בחשוון ה'תש"ח 1 בנובמבר 1947) הוא רב חרדי ליטאי ישראלי, מייסד וראש ישיבת קריית מלאכי.
ביוגרפיה
נולד בתל אביב, ליצחק ולעדינה עמית. למד בבית הספר יבנה ברמת גן, במדרשיית נועם ובאוניברסיטת בר-אילן. שירת בחיל האוויר. במהלך שירותו הצבאי התקרב לחסידי חב"ד ובהשפעתם חזר בתשובה. לאחר שירותו הצבאי החל ללמוד בכולל עזתה. לאחר תקופה החל להרצות בארגונים להחזרה בתשובה. החזיר בתשובה בין היתר את הרב צבי ענבל.
בשנות ה-80 הקים את ישיבת קריית מלאכי, בהמלצתם של הרב אלעזר מנחם שך והרב יעקב ישראל קניבסקי. הישיבה נועדה לקלוט תלמידים שלא למדו קודם לכן במסגרת ישיבתית חרדית.
משנתו הרוחנית
הרב עמית רואה את עצמו כממשיך בדרכו של החזון איש, ומקפיד על קיום הנהגותיו בישיבתו.
על אף שמטרתו בהקמת הישיבה להפוך צעירים לחרדים, הוא מתנגד לכך שהתלמידים יחליפו את כיפתם הסרוגה לכיפה שחורה בשנותיהם הראשונות בישיבה.
משפחתו
נשוי לציפי, מנהלת מכללת אופקים, ולהם 14 ילדים. מתגורר במושב תפרח.
שאד גספארד
שאד גספארד (באנגלית: Shad Gaspard; 13 בינואר 1981 – 17 במאי 2020) היה מתאבק ושחקן אמריקאי. הוא מוכר בעיקר בשל תקופתו בארגון ההיאבקות WWE, שבו היה חלק מהצמד קריים טיים לצד שותפו, JTG.
לאחר שעזב את ה-WWE בשנת 2010, גספארד פתח בקריירת משחק אשר כללה מספר תפקידים בסרטים ובסדרות כמו Think Like a Man Too, Get Hard, The Game ו-From Dusk till Dawn: The Series.
ביוגרפיה
גספארד נולד בברוקלין, שבניו יורק. הוא בעל שורשים מהאיטי וקוראסאו. כשהיה בן 5, אביו, בן גספארד, החל להתאמן עימו באיגרוף, כששלוש שנים לאחר מכן הוא החל להתאמן במספר אמנויות לחימה נוספות כמו ג'ודו, ג'יט קון דו, קיקבוקס ואיגרוף תאילנדי. כסטודנט, הוא הפך ללוחם אגרסיבי ואף זכה במספר טורנירים כחובבן. אף על פי שהיה בן 16 בלבד, הוא התמודד מול בוגרים ממנו עקב גודלו הגדול. כלוחם אמנויות לחימה משולבות, גספארד החזיק במאזן של 7–35, וכלוחם חובבני החזיק במאזן של 26–57.
גספארד היה מעורב באופן נרחב בענפי אתלטיקה במהלך שנותיו בבית ספר התיכון, כשהצטיין בהיאבקות, אתלטיקה וכדורסל. לאחר תקופת התיכון, הוא המשיך לשחק כדורסל במכללה היקפית מטעם אוניברסיטת המדינה של ג'ורג'יה. לאחר מכן, הוא הפך לשומר ראש של ראפרים ושחקנים, כולל זמרת הפופ, בריטני ספירס, שון קומבס ומייק טייסון.
Tough Enough ו-Ohio Valley Wrestling (2002–2006)
גספארד החליט להפוך למתאבק מקצועי והעפיל לגמר העונה השנייה של תוכנית הריאליטי, Tough Enough אשר שודרה בשנת 2002. לעומת זאת, הוא נפסל והוחלף לאחר שכשל במבחן פיזי.
לאחר קיומה של התוכנית, גספארד גויס על ידי מנהל פיתוח הכישרונות של ה-WWE, טום פריצ'רד. תחילה, הוא התאמן במשך חצי שנה עם דיוויין ברוס מה-WCW Power Plant. לאחר מכן, הוא נשלח לארגון הפיתוח Ohio Valley Wrestling (OVW). גספארד ערך את הבכורה שלו בארגון זה בשנת 2003 תחת שם הבמה "החיה", כשהצטרף לקבוצת בולין סרוויסס. במקור, הוא תיפקד כשומר הראש קל קני בולין, עד שהוא חבר לשורות קרלוס קולון בפברואר 2004. לאחר שקולון עזב את OVW בחודש אוקטובר, גספארד עזב את הקבוצה והקים שותפויות קצרות עם מתאבקים כמו אוסאמה, מייק מונדו, קן דואן וריאן וילסון, עד שפתח בקריירה כמתאבק יחידים, שבה הופיע תחת שמו האמיתי.
קריים טיים (2006–2007)
בתחילת שנת 2006, במהלך הפיוד שלו בארגון ההיאבקות OVW עם CM פאנק, גספארד צירף אליו את הנייברהודי, כשביחד הם נקראו "הגנגסטרים". ביחד הם זכו באליפות הזוגות הדרומית של OVW ב-27 במאי, אך הפסידו את חגורות האליפות ל-CM פאנק וסת' סקייפייר חודשיים לאחר מכן.